Az európai környezetvédelmi megállapodás teljesítéséhez a forrásokat is biztosítani kell | Tapolca Híradó
Az európai környezetvédelmi megállapodás teljesítéséhez a forrásokat is biztosítani kell
MTI - 2020. március 04. | 14:45:39
Az európai környezetvédelmi megállapodás (European Green Deal) számos lehetőséget rejt magába a gazdák számára, amelyeket csak úgy lehet teljesíteni, ha a finanszírozást is biztosítják hozzá – mondta Nagy István agrárminiszter szerda reggel a Kossuth Rádió Jó reggelt Magyarország! című műsorában.
A miniszter kifejtette, hogy a hétéves uniós költségvetésről a miniszterelnökök még nem állapodtak meg, azt követően lesz lehetőség az agrárminisztereknek az új közös agrárpolitika (kap) költségvetésének elfogadására, de addig is rögzíteni kell az elveket és közelíteni kell az álláspontokat. Ilyen alapelv az is, hogy nem kérhetünk a gazdáktól többet kevesebbért.